**The Chantays** er eit surferockband frå Orange County i California i USA og er mest kjend for instrumentalhitten «Pipeline» (1963). Musikken deira kombinerer elektroniske klaverinstrument og surfegitar, og skapte ein unik spøkjelsesaktig stil.

Historie
--------

The Chantays vart skipa i 1961 av fem skulevener. Bob Spickard, Brian Carman (medlåtskrivar på «Pipeline»), Bob Welch, Warren Waters og Rob Marshall var alle studentar på Santa Ana High School i California, då ei lokal gruppe kalla The Rhythm Rockers inspirerte dei til å skipe The Chantays. I desember 1962 gjekk gruppa i studio og spelte og gav ut «Pipeline», som nådde fjerdeplassen på *Billboard* Hot 100 i mai 1963. Denne gjekk òg inn på UK Singles Chart i 1963 og nådde ein 16. plass der. The Chantays gav ut debutalbumet sitt i 1963, òg kalla *Pipeline*, som inneheld «Blunderbus» og «El Conquistador». Oppfølgjaren deira var *Two Sides of The Chantays* i 1964.

The Chantays turnerte i Japan og USA og spelte stundom på turnear med The Righteous Brothers og Roy Orbison, og var det einaste rock and roll-bandet som spelte på *The Lawrence Welk Show*.

«Pipeline» har blitt ein av dei største surferockhittane og har sidan blitt spelt av Bruce Johnston, Welk, Al Caiola, The Ventures, Takeshi Terauchi & Blue Jeans, Agent Orange, Hank Marvin, Lively Ones, Pat Metheny, Dick Dale med Stevie Ray Vaughan (Grammynominert), thrashmetalbandet Anthrax, Bad Manners og Johnny Thunders. «Pipeline» har blitt nytta i mange filmar og TV-program og finst på mange samlealbum. «Pipeline» er med på lista til Rock and Roll Hall of Fame over 500 songar som forma Rock and Roll. I lag med Bill Medley frå Righteous Brothers og Diane Keaton, har The Chantays fått ei gate kalla opp etter seg i Santa Ana i California, Chantays Way.

The Chantays er framleis aktive.

Medlemmar
---------

* Bob Spickard — gitar: opphavleg medlem
* Brian Carman (1945-2015)  — gitar: opphavleg medlem
* Bob Welch — trommer: opphavleg medlem
* Warren Waters — bassgitar: opphavleg medlem
* Rob Marshall — piano: opphavleg medlem
* Ricky Lewis — gitar: langvarig medlem
* Gil Orr — gitar/bassgitar: langvarig medlem
* Brian Nussle — bassgitar: langvarig medlem

Diskografi
----------

### Album

* *Pipeline* (1963)
* *Two Sides of the Chantays* (1964)
* *Next Set* (1994)
* *Waiting for the Tide* (1997)

### Singlar

* «Pipeline» (1962)
* «Monsoon» (1963)
* «Space Probe» (1963)
* «Only If You Care» (1964)
* «Beyond» (1964)
* «Greenz» (1965)
* «Fear of the Rain» / «(I Won't Cry) So Be On Your Way» (1965) som 'The Ill Winds'
* «It Never Works Out for Me» (1965) som 'Leapin' Ferns'

Prisar
------

* Hollywood's Rockwalk, frå 12. april 1996

Kjelder
-------

* *Denne artikkelen bygger på «The Chantays» frå Wikipedia på engelsk, den 3. mars 2018.*
	+ *Wikipedia på engelsk oppgav desse kjeldene:*

1. ↑  Roberts, David (2006). *British Hit Singles & Albums* (19th utg.). London: Guinness World Records Limited. s. 100. ISBN 1-904994-10-5.
2. ↑  Lawrence Welk May 18, 1963
3. ↑  OC Weekly Magazine
4. ↑  *The Chantays, Honors.*, arkivert frå originalen 2. august 2016, henta 3. mars 2018

Bakgrunnsstoff
--------------

* www.thechantays.com — Offisiell nettstad

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* MusicBrainz (artist)
* Discogs (artist)
* AllMusic (artist)

 |